Mandag bliver en gråvejrsdag, men temperaturen holder sig over frysepunktet, så nordjyderne slipper for rim mandag morgen.

I morgen tager vi hul på en ny uge, og det bliver en grå en af slagsen. Allerede i nat er der mange skyer på vej ind og regionen, og det begynder at blæse op igen. Der kommer en hård vind fra sydøstlig retning fra morgenstunden. Temperaturene holder sig, så vi slipper fra rim om morgenen. I løbet af mandag vil en front komme ind over hele Nordjylland, og den slipper først sidst på eftermiddagen. - Så det bliver en grå og våd dag, hvor det også er blæsende. Det kan være op til kuling, siger Lone Seier fra TV2 Vejret. Temperaturen kan komme op på 5-6 grader i Nordjylland, og de kommende dage vil det blive mildere.